== Uddannelse og karriere ==
Han var søn af [[oberstløjtnant]] og [[Kammerjunker (titel)|kammerjunker]] [[Fritz Lerche (officer)|Fritz Lerche]] og Anna Marie Christine født Kracke, blev [[1885]] [[Studentereksamen|student]] fra [[Metropolitanskolen]], [[1890]] [[cand.jur.]] og var [[1892]]-[[1896|96]] sagførerfuldmægtig i København. [[1894]] blev Lerche ansat som assistent i [[Indenrigsministeriet]] og var 1896-[[1898|98]] tillige [[ministersekretær]]. [[1899]] blev han fungerende [[fuldmægtig]] i [[Ministeriet for offentlige Arbejder]] og [[1905]] virkelig fuldmægtig. [[1908]] blev Lerche udpeget til kongelig kommissarius ved de fynske statsbaner samt forskellige privatbaner på Fyn, [[1909]] ved jernbaneanlæg på [[Øerne]] og fik [[1938]] afsked. [[1941]]-[[1947|47]] var han dog kommissarius for anlægget af en motorvej fra [[Rødbyhavn]] til [[Storstrømsbroen]].
Historie Organisationer Uddannelsesinstitutioner